《赠孙元京近以诗见示二首》
元代·方回

道岂与身穷，相逢两秃翁。
高怀真悃悃，薄艺愧空空。
同谷吟山雪，愚溪感候虫。
斯人何可作，尚获见余风。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。